S-87/2018

Mál þetta, sem var tekið til dóms 11. júní 2018, höfðaði lögreglustjórinn á Suðurnesjum með ákæru 7. febrúar 2018, á hendur A-kvk-þgf M-kvk-þgf J-kvk-þgf, kt. 000000-0000, [...]:

,,fyrir ólögmætan innflutning lyfja og tollalagabrot, með því að hafa þriðjudaginn 25. júlí 2017, við komu til landsins frá London, Bretlandi, með flugi nr. [...], haft í vörslum sínum lyf, 1.330 töflur að gerðinni Xanax og 25 töflur að gerðinni Ritalin, í sölu- og dreifingarskyni, sem ákærða flutti ólöglega til lands, í farangri sínum, og Tollgæslan fann í farangri hennar, án þess að fyrir lægi markaðs- og lyfsöluleyfi Lyfjastofnunar, og án þess að gera Tollgæslunni grein fyrir lyfjunum við komuna til landsins.

Teljast brot þessi varða við 1. mgr. 7. gr., 1. mgr. 20. gr., 32. gr. og 34. gr., sbr. 1. mgr. 49. gr. lyfjalaga nr. 93/1994, og 51. gr., sbr. 68. gr. lyfsölulaga nr. 30/1963 sem og 170. gr., sbr. 169. gr. tollalaga nr. 88/2005.

Þess er krafist að ákærða verði dæmd til refsingar og til greiðslu alls sakarkostnaðar. Þá er krafist upptöku á öllum ofangreindum lyfjum, 1.330 töflum að gerðinni Xanax og 25 töflum að gerðinni Ritalin, sem haldlögð voru greint sinn, skv. 3. mgr. 49. gr. lyfjalaga nr. 93/1994, 181. gr. tollalaga nr. 88/2005 og 2. mgr. 68. gr. lyfsölulaga nr. 30/1963.“

Þann 8. maí 2018 var mál nr. S-106/2018 sameinað máli þessu þessu, sbr. heimild í 1. mgr. 169. gr. laga nr. 88/2008 um meðferð sakamála. Málið höfðaði lögreglustjórinn á Suðurnesjum með ákæru, útgefinni 22. febrúar 2018:

,,fyrir fíkniefnalagabrot, með því að hafa, þann 6. ágúst 2017, haft í vörslum sínum 0,64 g af kókaíni sem hún geymdi í veski sínu og lögregla fann við leit í því á Básaskersbryggju þar sem Herjólfur leggur að landi í Vestmannaeyjum.

Telst þessi háttsemi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar. Jafnframt er þess krafist að gerð verði upptæk ofangreind fíkniefni, 0,64 g af kókaíni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Af hálfu ákærðu er krafist vægustu refsingar sem lög leyfa og að refsing verði skilorðsbundin. Þá gerir skipaður verjandi ákærðu kröfu um hæfilega þóknun sér til handa vegna starfa sinna á rannsóknarstigi og fyrir dómi.

Við fyrirtöku málsins 11. júní 2018 kom ákærða fyrir dóm og játaði sök. Í ljósi játningar ákærðu var farið með málið samkvæmt 164. gr. laga nr. 88/2008 um meðferð sakamála. Var málið því tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Ákærða hefur skýlaust játað sök í málinu. Að mati dómsins samrýmist játning hennar framkomnum gögnum. Brot ákærðu teljast því sönnuð og eru réttilega heimfærð til refsiákvæða í ákæru.

Ákærða er fædd árið 1996 og hefur samkvæmt framlögðu sakavottorði ekki áður sætt refsingu. Að sögn hefur ákærða sagt skilið við sitt fyrra líferni og stundar nú nám ásamt því að vera í fastri vinnu. Með vísan til framangreinds og greiðrar játningar ákærðu þykir refsing ákærðu hæfilega ákveðin fangelsi í sextíu daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. almennra hegningarlaga nr. 19/1940. Komi til afplánunar refsivistar þeirrar sem ákveðin er í dómi þessum kemur gæsluvarðhald sem ákærða sætti við rannsókn á málinu, frá 26. júlí 2017 til 28. júlí 2017, til frádráttar refsingu ákærðu að fullri dagatölu.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerðar upptækar þær 1.330 töflur af Xanax og 25 töflur af Ritalin sem haldlagðar voru 25. júní 2017. Þá verða gerð upptæk þau 0,64 g af kókaíni sem ákærða var með í vörslum sínum 6. ágúst 2017.

Á grundvelli sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, er ákærða dæmd til að greiða sakarkostnað málsins, sem er þóknun skipaðs verjanda hennar, J-kk-ef A-kk-ef K-kk-ef lögmanns, á rannsóknarstigi og fyrir dómi, sem þykir með hliðsjón af vöxtum málsins, hæfilega ákveðin 252.960 krónur að meðtöldum virðisaukaskatti. Gögn málsins greina ekki frá öðrum sakarkostnaði.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

D Ó M S O R Ð:

Ákærða, A-kvk-nf M-kvk-nf J-kvk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Komi til afplánunar refsivistar skal draga frá henni með fullri dagatölu gæsluvarðhald frá 26. júlí 2017 til 28. júlí 2017.

Ákærða sæti upptöku á 1.330 töflum af Xanax, 25 töflum af Ritalin og 0,64 g af kókaíni.

Ákærða greiði 252.960 krónur í sakarkostnað, sem er þóknun skipaðs verjanda hennar, J-kk-ef A-kk-ef K-kk-ef lögmanns.

M-kvk-nf H-kvk-nf H-kvk-nf